kardosdrur/scandi-wiki huggingface dataset:
Mike Wead

Mike Wead (født Mickael Vikström den 6. april 1967) er en svensk guitarist, der bor i Stockholm. Han har bidraget til heavy metalbands som Hexenhaus, Memento Mori, Abstrakt Algebra, The Haunted, Edge of Sanity, Candlemass, The Project Hate. I øjeblikk er han guitarist i Mercyful Fate, King Diamond og Bibleblack. Som guitarist i King Diamond deler Wead leda guitar-rollen med Andy LaRocque. Wead arbejder også som producer.

Udstyr 
 ESP E-II Horizon
 ESP E-II ST-1
 ESP Horizon 27
 ESP Standard Horizon
 Yamaha CPX-1200
 Yamaha CPX-700
 Line 6 Pod HD Pro X
 Crown power amps
 Seymour Duncan pickups
 Dunlop picks & DR strings

 Diskografi 
 Med Mercyful Fate 

 Dead Again (1998)
 9 (1999)

 Med King Diamond 

 Abigail II: The Revenge (2002)
 The Puppet Master (2003)
 Deadly Lullabyes Live (2004)
 Give Me Your Soul... Please (2007)

 Med Hexenhaus 

 A Tribute to Insanity (1988)
 At the Edge of Eternity (1990)
 Awakening (1991)
 Dejavoodoo (1997)

 Med Candlemass 

 Nightfall (1987)
 As It Is, As It Was (1994)
 Leif Edling The Black Heart of Candlemass  (2002)

 Med Memento Mori 

 Rhymes of Lunacy (1993)
 Life, Death, and Other Morbid Tales (1994)
 La Danse Macabre (1996)
 Songs for the Apocalypse Vol IV (1997)

 Med Abstrakt Algebra 

 Abstrakt Algebra (1995)

 Med Bibleblack 

 The Black Swan Epilogue (2009)

 Med Escape The Cult 

 All You Want To'' (2014)

Referencer 

Personer fra Stockholm
Heavy metal-musikere fra Sverige
Guitarister fra Sverige
Mercyful Fate
Charlatan

Charlatan har flere betydninger:
 Charlatan - en bedrager.
 Charlatan - en dansk musikgruppe, der i begyndelsen hed Charlatangruppen.
Irene Bedard

Irene Bedard (født den 22. juli 1967 i Anchorage i Alaska) er en amerikansk skuespiller.

Irene Bedards første rolle var som Mary Crow Dog i tv-produktionen Lakota Woman: Siege at Wounded Knee. Mest kendt er hun nok for som stemmen til titelkarakteren i Disney-animationen Pocahontas samt Pocahontas 2: Rejsen til England.

I 2012, startede hun "Sleeping Lady Films" og "Waking Giants Productions" med den canadiske businessman Thom Denomme.

Hun blev i 1995 udvalgt som en af People magazines '50 Most Beautiful People'.

Privatliv 
Bedard giftede sig med sangeren Deni Wilson i 1993. De har sammen en søn, Quinn Wilson født i 2003. I november 2010, blev det afsløret at Bedard var blevet seksuelt og fysisk sey misbrugt af Wilson gennem deres ægteskab, hvor han havde taget hendes løn og forbudt hende at arbejde i hendes karriere-område, ved mindre han specifikt bekræftede projektet, sagde hendes niece Alia Davis. Parret blev skilt i 2012.

Referencer

Eksterne henvisninger 
 
 

Stemmeskuespillere fra USA
Tv-skuespillere fra USA
Skuespillere fra Alaska
Personer fra Anchorage, Alaska
Briksdalsbræen

Briksdalsbræen er en bræarm af Jostedalsbræen og ligger i  Jostedalsbreen Nationalpark. Briksdalsbræen ligger på nordsiden af Jostedalsbræen, i Briksdalen, inderst i Oldedalen i Stryn kommune i Vestland fylke i Norge. Briksdalsbræens top ligger ca. 1900 moh. og endte i Briksdalsbrevatnet 346 moh. (frem til 2008). 

Der er foretaget årlige frontmålinger siden 1900. Bræen havde fremstød omkring 1910 og 1930, men trak sig ca. 800 meter tilbage mellem 1932 og 1951. Briksdalsbrevannet kom frem i denne periode. Bræfronten har haft flere fremstød og perioder med tilbagegang. Ved et fremstød mellem 1987 og 1997 blev vandet igen helt dækket af bræen. Efter 1999 trak bræen sig hurtigt tilbage så søen i 2008 var fuldstændig bræfri. Målingerne foretages af  Norges vassdrags- og energidirektorat. 

Bræen har været et kendt turistmål siden 1800-tallet og trækker årligt 300.000 besøgende.

Briksdal fjellstove (fjeldstue)  3 km nedenfor bræen har eksisteret siden 1891, med madsalg og overnatning for turister.

Kilder og henvisninger 

Stryn
Gletsjere i Vestland
John & Aage

John & Aage er en dansk komikerduo, som stadig optræder sammen, skabt af Povl Erik Carstensen og Morten Lorentzen på den københavnske tv-station Kanal 2 i 1986. John & Aage var værter i skjult kamera-filmen Huller i suppen (1989), instrueret af Lorentzen og Carstensen. I 1992 blev duoen værter på TV3-programmet Helt Hysterisk, og de begyndte at optræde live. I 1993 blandt andet engageret som humoristisk indslag på TV2's Søndagssporten.

Fiktive personer fra Danmark
Henry Golding

{{Infoboks Wikidata person
| wikidata = 
| ingen_wikidata = 
| navn = Henry Golding
| billede = Carmen Roberts and Henry Golding, Presenters, The Travel Show, BBC (cropped).jpg
| billedstørrelse = 
| billedtekst = Golding, TV-vært på "The Travel Show, april 2014
| fødselsdato = 
| nationalitet = 
| ægtefælle = 
| uddannelsessted = 
| beskæftigelse = 
| kendtfor = 
| hæder = 
}}
Henry Ewan Golding (født 5. februar 1987) er en britisk–malaysisk skuespiller, model og tv-vært. Han har været tv-vært på BBC's The Travel Show siden 2014. Han er bedst kendt for sin rolle som Nick Young i Crazy Rich Asians og Sean Townsend i Paul Feigs thriller A Simple Favor (begge fra 2018).

 Tidlig liv og karriere 
Golding blev født i Betong, Malaysia, og bor i Sarawak. Goldings far, Clive Golding, er engelsk, og hans mor, Margaret Likan Golding, er malaysisk af iban-oprindelse.

 Filmografi 
 Crazy Rich Asians (2018)
 A Simple Favor (2018)
 Last Christmas'' (2019)

Referencer

Eksterne henvisninger 
 

Personer fra Surrey
Claus Bøhling

Claus Bøhling (født 2. juli 1949 i Gentofte) er en dansk musiker og sanger, der mestrer guitar og mundharmonika.

Han har spillet med i Hurdy Gurdy og Secret Oyster og 1990'erne været aktiv musiker i England.

Siden 2019 har Claus spillet i bandet Astro Hatch med Ivan Tønder på bas og Nigel Tilbury på trommer.

Eksterne henvisninger 

 Claus Bøhling Discography at Discogs

Referencer 

Rockmusikere fra Danmark
Pølseskind

Pølseskind er et stramt hylster af dyretarm eller en erstatning herfor, som omgiver en kødmasse i en pølse. Kødmassen kan naturligvis erstattes af et vegetarisk eller vegansk alternativ.
Pølseskind knytter sig også til den populære remse: "Finn, Finn pølseskind / trækker maven ud og ind." Som evt. kan fortsættes med " med sin mors strikkepind."

Kilder og henvisninger

Fødevarer
Landmand søger kærlighed

Landmand søger kærlighed er et realityprogram på tv-kanalen TV2 med dating som tema. Programmet har spillet i 8 sæsoner, sæson 9 er på vej. Værten på programmet er Lene Beier.  

Konceptet består i, at kvinder ikke altid af sig selv søger på landet - tværtimod. Landmænd har jf. åbningsspeaket meget at byde på men er i sagens natur ikke flytbare grundet deres erhverv.

I en given sæsons åbningsprogram besøger værten de forskellige landmænd og medbringer post fra piger og kvinder, som på forhånd har skrevet til landmændene. Antallet af breve til hver landmand er stærkt varierende, men fem udvælges til den første speeddate. Herefter udspilles programmet som et udskillelsesløb, hvor landmændene er sammen med bejlerne, som dog sendes hjem én efter en. Til slut har landmanden mulighed for at invitere en enkelt kvinde på et romantisk weekendophold. Det sker, at landmanden finder den eneste ene og ender i varige forhold, men oftere gør det dog ikke.

Over årene er der sket forskellige udviklinger i programmet, således at også kvindelige landmænd deltager, ligesom en enkelt homoseksuel mand også har været med.

Referencer 

Tv-programmer fra TV 2 Danmark
Phone-phreaking

Phone-phreaking, handlingen at stjæle et telefonopkald.

Konceptet startede i 1950'erne og bestod op igennem 60'erne og 70'erne og bevægede sig primært i USA.

Konceptet består i, at man via en black- red- eller greenbox(kildereferencer) til at afkode frekvenser fra langdistance telefoni, hvorefter frekvenserne kopieres og sendes via høfrevens til en modtagerboks.

Phreaking opstod først som en modkultur blandt undergrunds teknologi- og teleanthusiaster. Den originale phreaking bestod i en en genskabelse af 2600 hz, der, for de amerikanske telefonlinjer, var designet til at afslutte et opkald. Denne kopiering af tonen skete dog uden at opkaldet på telefonen egentligt afsluttes, og brugeren kunne derfor telefonere gratis efter processens udførsel.

Hacking (it-sikkerhed)
Hint

Hint er et brætspil, som er udkommet i to grundudgaver - det røde og det hvide. Herudover er der kommet en rejseudgave, der hedder HINT GO og en junior udgave. Det er et selskabsspil. 

Det anbefales fra 15 år og opefter og man skal minimum være 4 spillere, så man kan danne 2 hold, der konkurrerer mod hinanden. 

Der står 5 lovlige ord og 1 rødt ord på hvert kort. Det gælder om at få sin(e) makker(e) til at gætte så mange af de lovlige ord som muligt indenfor timeglassets tid. På hvert kort er det udspecificeret, hvordan man skal få sit hold til at gætte ordene. Det kan fx være ved at nynne, mime, tale eller tegne.

Priser 
Den første udgave (den hvide) blev i 2014 kåret til Årets Voksenspil af Legetøjsbranchens Fællesråd.

Kåret som årets selskabsspil 4 år i træk (2014-2017)

Referencer 

Brætspil
Hullerikkerne

Hullerikkerne af Josefine Ottesen er en serie primært i fire bind, alle udgivet på Høst & Søns Forlag. Bind 1, ”Heltemod og kragelort” udkom i 2008, bind 2, ”Lynild og ormehug” i 2009, bind 3, ”Vingesus og odderplask” i 2010 og bind 4, ”Rævehørm og sejrshyl” i 2012. Desuden er udkommet 4 læse-let-bøger i seriens univers i 2013, der kombinerer Hullerik-universet med faktuel viden.

Handling 
Bøgerne om Hullerikkerne fra Syvstammetræet handler om Ask, Birk og Ella, der bor i det store træ sammen med andre hullerikker. Ask og Birk er gode venner og tager gerne på farefulde ekspeditioner sammen, men Ella insisterer på at komme med. De to drenge er ikke meget for det, men det ender som regel med at det er Ella, der må redde Ask og Birk, når de er kommet i problemer.

Skrivestil
I Hullerikkerne eksperimenterer Josefine Ottesen meget med onomatopoietikon i teksten. Lydefterlignende ord som 'Swisshh', 'Splaff', 'Paw', 'Slam' og 'Donk', gerne efterfulgt af et udråbstegn for effekt, fylder meget i Hullerikkerne-bøgerne.
Dramaturgisk er bøgerne bygget op efter det klassiske hjem-ude-hjem-forløb.

Afledte projekter
I samarbejde med Naturama i Svendborg lavede Josefine Ottesen i 2013 fire bøger, der kombinerede læse-let-genren og faktuel naturviden. Desuden brugte Naturama bøgerne som udgangspunkt for aktiviteter og underholdning på museet.

KFUM-spejdernes distriktsturnering i 2009 havde Hullerikkerne som udgangspunkt. Gennem 12 opgaver brugtes Hullerikkernes univers som udgangspunkt for at skabe læring om naturen

Bøger i serien
 Hullerikkerne bind 1: Heltemod og kragelort, Høst & Søn 2008
 Hullerikkerne bind 2: Lynild og ormehug, Høst & Søn 2009
 Hullerikkerne bind 3: Vingesus og odderplask, Høst & Søn 2010
 Hullerikkerne bind 4: Rævehørm og sejrshyl, Høst & Søn 2012
 Hold snuden for dig selv!, letlæsnings- og faktabog, Høst & Søn 2013
 En værre stinker, letlæsnings- og faktabog, Høst & Søn 2013
 Kuk i reden, letlæsnings- og faktabog, Høst & Søn 2013
 Frø fra himlen, letlæsnings- og faktabog, Høst & Søn 2013

Referencer

Eksterne henvisninger 
 Hjemmeside om Hullerikkerne
 Anmeldelse af bind 1, "Heltemod og kragelort"

Børnebøger
Bøger af Josefine Ottesen
Høst & Søn
Felice Herrig

Felice Herrig (født18. september 1984 i Buffalo Grove, Illinois i USA) er en amerikansk kickboxer, thai-bokser MMA-udøver som siden 2014 har konkurreret i organisationen Ultimate Fighting Championship (UFC).

Hun begyndte sin karriere med ved a træne kickboxing og thaiboksning før hun gik over til MMA i 2009.

I september 2011 indgik hun en flerkampskontrakt med XFC i Florida. Hun har siden da konkurreret i Bellator MMA og Invicta Fighting Championships.

Baggrund 
Herrig bestod fra Buffalo Grove High School i 2003.

Ultimate Fighting Championship

The Ultimate Fighter 20 
I december 2013 blev det annonceret at hun vil være en af 11 kvinder som skulle kæmpe om at blive UFC's første stråvægtsmester i den nye sæson af tv-serien The Ultimate Fighter. I sæsonen blev hendes hold trænet af UFC-kæmperen Anthony Pettis.

Herrig møder Michelle Waterson den 6. oktober, 2018 på UFC 229.

Referencer

Eksterne henvisninger 

 Felice Herrig – UFC.com 
 Felice Herrig – Sherdog.com 

MMA-udøvere fra USA
Zach King

Zachary "Zach" King (født 4. februar 1990 Portland, Oregon) er en amerikansk YouTuber. Han er mest kendt for sine “magic vines” - seks sekunders videoer digitalt redigeret for at have det til se ud som om han laver magi. Han begyndte at lave videoer til YouTube i 2008, og i 2013 begyndte han at sende videoer til Vine.

I filmen Zootropolis lavede Zach en cameo i filmen.

YouTubere fra USA
Personer fra USA
Lodalskåpa

Lodalskåpa er et bjerg på grænsen mellem Stryn og Luster kommuner i Vestland fylke i Norge. Det er en nunatak på Jostedalsbræen, og har en højde på  meter over havet. Lodalskåpa er Breheimens næst højeste top efter Tverrådalskyrkja, og er det højeste punkt i Stryn. Lodalskåpa og Brenibba er de to eneste fjelde over  meter på Jostedalsbreen.

Den almindeligste  rute til bjerget er fra Bødalssetra i Bødalen på vestsiden af Jostedalsbreen. inderst i Bødalen ved sydenden af Lovatnet ved Loen.  I 1844 besteg Gabriel Rustøy Lodalskåpa, men første bestigning kan være sket allerede i 1820 af Gottfried Bohr (usikkert).

Kilder og henvisninger 

 Beskrivelse af Lodalskåpa på peakbook.org

Luster
Stryn

Bjerge i Vestland
Zhu Jian'er

Zhu Jian´er (født 18. oktober 1922 i Tianjin, død 15. august 2017 i Shanghai, Kina) var en kinesisk komponist og professor i komposition.

Jian´er hører til Kinas betydningsfulde komponister inden for klassisk musik. Han har skrevet ti symfonier, orkesterværker, operaer, balletmusik, sange, filmmusik etc. Han studerede komposition på Moskva musikkonservatorium.

Hans kompostioner blander både Vestlig klassisk musik med kinesisk folklore. Han var professor i komposition på Shanghai Musikkonservatorium.

Udvalgte værker 

 Symfoni nr. 1 (1986) - for orkester
 Symfoni nr. 2 (1987) - for orkester
 Symfoni nr. 3 "Tibet" (1988) - for orkester
 Symfoni nr. 4 "6.4.2-1" (Kammersymfoni) (1990) - for bambusfløjte og strygeorkester
 Symfoni nr. 5 (1991) - for kinesisk tromme og orkester
 Symfoni nr. 6 "3Y" (1992-1994) - for bånd og orkester
 Symfoni nr. 7 "Lyde af paradis, jord og menneskehed" (1994) - for orkester
 Symfoni nr. 8 "Søg og søge" (1994) - for 16 slagtøjsspillere, cello og kammerorkester
 Symfoni nr. 9 (1994) - for drengekor og orkester
 Symphony No.10 (1998) "Sne på floden" for bånd, hage og orkester
 Sinfonietta (1994) - for orkester
 "Frigørelsesdagen" (1980) - for mennesker og kinesisk orkester
 "Til minde om" (1978-1988) - for strygerorkester

Kilde 
 Asian symphonies

Komponister fra Kina
Professorer
Terkel – The Motherfårking Musical

Terkel – The Motherfårking Musical er en musical bygget over Anders Matthesens CD Terkel i knibe fra 2001. Forestillingen instrueres af Nikolaj Cederholm og manuskriptet er skrevet af den Grammy- og Reumert-vindende rapper Clemens, der også selv medvirker som Terkels bedste ven Jason.
Musicalen fik premiere i Tivolis Koncertsal, den 14. februar 2019 og tog derefter på turné i Holstebro, Aalborg, Aarhus, Odense og Vejle.

Matthesen, der er idémand bag historien, medvirkede ikke selv i forestillingen.

I april 2018 blev det annonceret, at Terkel i Knibe skulle laves som musical.
Den 3. oktober 2018 blev det offentliggjort, at komiker Ruben Søltoft skulle spille rollen som Terkel. Blandt øvrige medvirkende var Thomas Bo Larsen, Clemens og Martin Brygmann.

Handling 
Plottet finder sted i 2019. Terkel går i 6.A sammen med sine klassekammerater Jason, Sten, Saki, Silas, Johanna og Dorit.

Rolleliste

Referencer 

Musicals fra Danmark
Anders Matthesen
Krautrock

Krautrock (tysk: Kosmische Musik, "kosmisk musikk" eller Elektronische Musik, "elektronisk musik") er en bred musikgenre af eksperimentel rock, som blev udviklet i Tyskland i slutningen af 1960'erne. Begrebet "krautrock" blev opfundet af engelsktalende journalister som en nedladende betegnelse for en række tyske bands som var inspireret af forskellige kilder som psykedelisk musik, avantgarde musik, elektronisk musik, funk, minimalisme, jazzens improvisation, og forskellige former for verdensmusik. I stor grad adskilt fra traditionel blues og rock and roll som blev udøvet i britisk og amerikansk rock på denne tid, bidrog perioden til evolution af elektronisk musik og ambient musik foruden fødslen af post-punk, alternativ rock, og new age-musik. Betydningsfulde grupper var Can, Kraftwerk, Neu!, Ash Ra Tempel, Tangerine Dream, Popol Vuh (ikke til at forveksles med norske Popol Ace), og Faust.

Referencer

Eksterne henvisninger 
 Krautrock @ pHinnWeb
 krautrock website
 Krautrocksite - Online-Magazin from Germany

Rock
Musik fra Tyskland
Flemming Ostermann

Flemming Ostermann er en dansk bassist, som spiller i en trio, hvor de øvrige medlemmer er Billy Cross og Mik Schack. Han startede sin musikalske karriere i 1963 som guitarist i bandet Dandy Swingers, hvor Annisette blev sanger i 1965. Sammen med hende tilsluttede han sig Savage Rose i 1967, men forlod dette band efter udsendelsen af dets første album. Senere spillede han primært basguitar med blandt andre Anne Linnet, Cox Orange, Sylvester & Svalerne, Anne Dorte Michelsen og en række andre, ligesom han har medvirket som studiemusiker på en lang række albums.

Bassister fra Danmark
Syberg Keramik

Syberg Keramik var en dansk keramisk virksomhed fra Valby. Den blev grundlagt af Hans Syberg, og senere overtaget af Lars Syberg. Begge var sønner af Fritz og Anna Syberg. Den eksisterede fra 1928 og frem til 1980'erne.

Historie 
Hans Syberg og hans kusine Grete Jensen, der var datter af maleren Peter Hansen, etablerede et keramikværksted i Valby i 1928. De specialiserede sig i fajance med blomsterdekorationer, der var inspireret af Anna Sybergs akvareller.

Lars Syberg sluttede sig til firmaet i 1931 og tog gradvist over. Produktionen toppede i 1940'ere og begyndelsen af 1950'erne. Firmaet producerede frem til 1980'erne.

Udstillinger og bøger 
På Faaborg Museum i Faaborg og Sophienholm ii Kongens Lyngby havde man i 2003-04 udstillingen Syberg - fra akvarel til keramik. Jens Blædel udgav en bog af samme navn i forbindelse med udstillingen. Keramik fra Syberg Keramik var også en del af udstillingen Kunstnerdynastiet Syberg på Johannes Larsen Museet i Kerteminde.

Referencer

Yderligere læsning 
 Jensen, Birgit Bjerre: Hans Syberg..

Danske virksomheder etableret i 1928
Keramiske virksomheder i Danmark
Nguyễn Ngọc Như Quỳnh

Nguyễn Ngọc Như Quỳnh (født i 1979 i Khanh Hoa) er en vietnamesisk aktivist og blogger, kendt som Mother Mushroom og for sin kritik af den vietnamesiske regering. Hendes fokus ligger på at afsløre korruption og krænkelser af menneskerettigheder begået af de vietnamesiske myndigheder. Den 29. juni 2017 blev hun idømt 10 års fængselsstraf i henhold til Vietnams Straffelov § 88 for propaganda mod den vietnamesiske regering. Bestemmelsen bliver ofte udnyttet til at dømme personer, der på fredelig vis bruger sin ytringsfrihed.

Blogging og anholdelser 
Quỳnh startede på at skrive blog i 2006 under navnet: ”Nams mor”. Nam (på dansk: svamp) er Quỳnhs ældste datters kælenavn. Hendes blog blev mere og mere populær, da hun begynde at skrive om problemer i det vietnamesiske samfund. Der var ikke ret mange, der dengang turde at gøre som Quỳnh, selvom mange vietnamesere kendte til og var trætte af problemerne.

Quỳnh blev første gang anholdt af det vietnamesiske politi i 2009 for at uddele t-shirts med tekster mod det kinesiske projekt i en bauxitmine i Vietnam og de kinesiske aktiviteter i de to omstridte øhave (Paracel og Spratly) i det Sydkinesiske Hav. Hun blev løsladt ni dage senere, efter at hun lovede at lukke sin blog.

Fra 2013 til 2015 blev Quỳnh anholdt flere gange for at blogge om emner som ytringsfrihed, de vietnamesiske samvittighedsfanger og Formosa - en stålfabrik som var årsagen til massedød af fisk i det centrale Vietnam.

Beviserne for hendes forbrydelser, som anklageren brugte i retten, er hendes 400 artikler (1180 sider i alt) på hendes Facebook-konto og dokumentet: "Stop politiet i at dræbe civilister", som blev redigeret og udgivet af Quỳnh. Quỳnh blev idømt 10 års fængsel i et lukket retsmøde hvor hverken medier, familie eller venner fik lov at deltage. Retsmødet varede kun 1 time.

Quỳnh, som er alenemor til to små børn (en pige og en dreng), blev løsladt den 18. oktober 2018 og rejste til USA.

Priser 

Quỳnh har fået en del af internationale priser for sine aktiviteter, bl.a.

 2010: Hellman/Hammett prisen fra Human Right Watch 
 2015: Årets Forsvarer fra Civil Right Defenders - en international NGO med hovedkontor i Stockholm, Sverige. 
 2017: International kvinde med modet fra Udenrigsministeriet i USA. Det var Melania Trump der delte priserne ud. 
 2018: International Presse Friheds Pris fra CPJ – Committe to protect journalists: En organisation for journalisters beskyttelse

Quỳnh er  i 2018 blevet normineret til Nobels Fredspris af professor emeritus Marc Arnal fra Alberta Universitet i Canada.

Referencer 

Aktivister fra Vietnam
Bloggere fra Vietnam
Brenibba

Brenibba er et fjeld i Luster kommune i Vestland fylke i Norge. Det har en højde på  meter over havet. Toppen står som en nunatak op fra Jostedalsbræen. Brenibba og Lodalskåpa er de eneste bjerge over  meter på bræen.

Brenibba ligger 2,5 km syd for Lodalskåpa og 12 km nordøst for Høgste Breakulen. det er en del af Jostedalsbreen Nationalpark. Søerne Austdalsvatnet og Styggevatnet ligger 11 km vest for Brenibba.

Navnet 
Det første led bre kommer af "bræ" og det andet, nibbe betyder bjergtop.

Referencer

Se også 
 Liste over Norges højeste fjelde

Kilder og henvisninger 
 Beskrivelse af Brenibba på peakbook.org

Luster
Bjerge i Vestland
Høgste Breakulen

Høgste Breakulen er det højeste punkt på Jostedalsbræen i Vestland fylke i Norge. Højden er målt til  meter over havet. Men efter afsmeltning er en lille  nunatak på  kommet frem lige ved. Denne kan komme til at overtage som det højeste punkt. Stedet markerer grænsen mellem kommunerne Luster og Stryn.

kilder og henvisninger

 Høgste Breakulen på Norwegian Mountains, westcoastpeaks.com

Luster
Stryn
Jostedalsbræen
Bjerge i Vestland
Roskilde Dagblad

Roskilde Dagblad var et dansk dagblad udgivet fra Roskilde og for eftertiden nok især kendt fra Lise Nørgaards levende beskrivelse i hendes erindringer De sendte en dame.

Roskilde Dagblad tilhørte Venstrepressen og da Lise Nørgaard (som Lise Tønder Jensen) kom til avisen den 16. august 1935 var redaktøren og ejeren den tidligere folketingsmand for Venstre I.A. Hansen.
Antallet af abonnementer var på mere end 5.000.
Til sammenligning havde den konservative Roskilde Avis 1.600 abonnementer, mens Tidende i Roskilde havde 6.000.
Avisens redaktion bestod udover I.A. Hansen og Nørgaard af journalisten Einar Jacobsen, redaktionssekretæren og Hansens datter Else Hansen, journalisteleven Poul Justesen og medredaktøren Mads Hansen.

Litteratur

Referencer 

Aviser fra Danmark
Dagblad
Tusmørke (flertydig)

Tusmørke kan henvise til:

 Tusmørke – betegnelsen for det tidsrum hvor solen er gået ned, men stadig er mindre end et vist antal grader under horisonten
 Tusmørke (album) – album fra det danske band Huldre
 Tusmørke (bog) – dansk titel på bogen Twilight
Lichtenberg (flertydig)

Lichtenberg kan henvise til:

 steder
 Lichtenberg – en bydel (Bezirk) i Berlin, Tyskland
 Lichtenberg, Bas-Rhin, en kommune i Alsace, Frankrig
 Lichtenberg (Oberfranken) – by i Landkreis Hof, regierungsbezirk Oberfranken, Bayern
 Lichtenberg (Lausitz) – en by og kommune i Bautzen, Sachsen
 Lichtenberg, Østrig, en kommune i Oberösterreich, Østrig

 andet
 Bahnhof Berlin-Lichtenberg – en station bydelen Lichtenberg i Berlin
 Lichtenberg (slot) – slot ved Lichtenberg, Bas-Rhin
 Lichtenberg (adelsslægt) – adelsslægt

Se også 
 Lichtenberg figur
Calypso

Calypso kan henvise til:

 Calypso (musik) – sangform, der stammer fra ø-staten Trinidad og Tobago
 Calypso (album) – album af Harry Belafonte
 Calypso (dokumentarfilm) – dansk dokumentarfilm.
 Calypso (mytologi) – en græsk nymfe
 Calypso (måne) – måne omkring Saturn
 Calypso (skib) – forskningsskib brugt af Jacques-Yves Cousteau
 Calypso (slægt) – planteslægt af Gøgeurt-familien